stanford-oval/wikipedia huggingface dataset:
Primäärienergia

Öljynporauslautta Pohjanmerellä. Öljy on ollut energiatiheytensä ja helpon käytettävyyden myötä 1900-luvulta alkaen primäärienergianlähteistä merkittävimpiä.
Primäärienergia tarkoittaa luonnosta saatavaa energiaa sen jalostamattomassa muodossa. Tyypillisiä primäärienergianlähteitä ovat mm. öljy, kivihiili, maakaasu, uraani, auringon säteily, tuuli, vesi ja turve. Energiantuotantoprosessissa luonnon primäärienergia muunnetaan käyttökelpoiseksi sekundäärienergiaksi kuten sähköksi tai lämmöksi.
Koska energian muuntaminen muodosta toiseen aiheuttaa aina hävikkiä[lähde? ], on kulutetun primäärienergian määrä aina suurempi kuin saadun sekundäärienergian määrä. Esimerkiksi sähkön tuotannossa tyypillinen hyötysuhde lämpövoimalaitokselle on 35–45 prosenttia[lähde? ]. Tällöin polttoaineen sisältämästä primäärienergiasta 55–65 prosenttia menee hukkaan ja vain mainittu 35–45 prosenttia muunnetaan sähköksi. Primäärienergian suhde sekundäärienergiaan vaihtelee energianlähteittäin, samoin kuin laskentatapa, jolla primäärienergian määrä mitataan[lähde? ].
Primäärienergiaa käytetään tilastointitarkoituksessa, kun erilaisia energianlähteitä halutaan saada yhteismitallisiksi. Siihen se soveltuu paremmin kuin sekundäärienergia, koska silloin pitäisi voida jotenkin johdonmukaisesti päättää, missä vaiheessa energian muunnosprosessia energiankulutus mitattaisiin[lähde? ]. Esimerkiksi sähkö ei vielä ole energiaa siinä muodossa kuin se kulutetaan, koska se täytyy edelleen muuttaa erilaisissa sähkölaitteissa hyödylliseen muotoon. Primäärienergia on siis tilastollisessa käytössä vaihtoehtojaan ongelmattomampi, joskaan ei aina täysin selkeä sekään[lähde? ].
Energialähteet

Kaikki ihmiskunnan hyödyntämä energia on alun perin lähtöisin jostain primäärienergianlähteestä. Kansainvälisen energiajärjestön vuoden 2007 tilaston mukaan noin 90 prosenttia maailman primäärienergiantuotannosta perustuu erilaisten polttoaineiden polttamiselle. Muita merkittäviä primäärienergianlähteitä ovat ydinvoima ja vesivoima. Osa tuotetaan myös suoralla aurinkoenergialla ja tuulella. Primäärienergialla ei siis yleensä tarkoiteta energian perimmäistä alkuperää vaan energiantuotantoa edeltävää muotoa.
Poúnta

Poúnta (kreik. Πούντα) voi viitata seuraaviin paikkoihin Kreikassa:
Poúnta, saari Chalkidikín rannikon edustalla
Poúnta, kylä Elafónisoksen kunnassa Lakonian alueyksikössä Peloponnesoksen alueella
Poúnta, kylä Pároksen saarella Etelä-Egean saarten alueella
Áktio eli Poúnta, niemi Aitolia-Akarnaniassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Poúnta”, voi hakea sivunnimihaulla, laajalla sivunnimihaulla tai tekstihaulla.
Obi-Wan Kenobi

| Obi-Wan Kenobi |
| --- | --- |
 Alec Guinness esitti iäkästä Obi-Wan Kenobia elokuvassa Star Wars: Episodi IV – Uusi toivo.
Luoja(t):  George Lucas
Elokuva:  Tähtien sota (1977) Imperiumin vastaisku (1980) Jedin paluu (1983) Star Wars: Episodi I – Pimeä uhka (1999) Star Wars: Episodi II – Kloonien hyökkäys (2002) Star Wars: Episodi III – Sithin kosto (2005) Star Wars: The Force Awakens (2015, vain ääni)
Elokuvasarja:  Tähtien sota
Ammatti:  Jediritari Jedineuvoston jäsen
Näyttelijä(t):  Näyttelijät: Alec Guinness (Episodit IV–VI) Ewan McGregor (Episodit I–III ja Obi-Wan Kenobi) Ääninäyttelijät: Alec Guinness (Episodit VII ja IX, arkistoitu) Ewan McGregor (Episodit VII ja IX) Scott Cleverdon (Star Wars Episode I: The Phantom Menace -videopeli) James Arnold Taylor (Star Wars: Battlefront II, The Clone Wars, Rebels ja Tales of the Jedi) Nick Jameson (Star Wars: The Force Unleashed) Stephen Stanton (Star Wars: Battlefront, Star Wars: Empire at War, Rebels)
Obi-Wan ”Ben” Kenobi on George Lucasin Tähtien sota -elokuvissa esiintyvä kuvitteellinen hahmo, jota ovat näytelleet Alec Guinness ja Ewan McGregor. Alkuperäisessä trilogiassa hän toimii Luke Skywalkerin mentorina ja kouluttaa häntä jediksi. Esiosatrilogiassa hän toimi Anakin Skywalkerin ystävänä ja mestarina. Hän on esiintynyt päähenkilönä monissa muissa Tähtien sota -medioissa.
Esiintymiset > Kaanon > Alkuperäinen trilogia

Obi-Wan esiteltiin vuoden 1977 alkuperäisessä Tähtien sota -elokuvassa planeetta Tatooinella asuvana vanhana erakkona nimeltä "Ben Kenobi". Kun Luke Skywalker ja C-3PO lähtevät etsimään karannutta droidia R2-D2, he joutuvat Hiekkakansan hyökkäyksen kohteeksi. Pelastettuaan Luken ja droidit niiltä, Ben sanoo oikean nimensä olevan Obi-Wan ja kertoo kuuluneensa jedeihin, Vanhaa Tasavaltaa suojelleisiin rauhanvartijoihin, jotka Darth Vader ja muut Imperiumin palvelijat lähes tuhosivat. Obi-Wan kertoi myös Vaderin tappaneen Luken isän, jolle kuuluneen valosapelin hän antaa Lukelle.
Luke ja Obi-Wan tutkivat R2-D2:n sisään kätketyn viestin, jossa prinsessa Leia kertoo piilottaneensa droidin sisään Imperiumin superaseen, Kuolemantähden, piirustukset ja pyytää toimittamaan ne Alderaaniin. Obi-Wan pyytää Lukea mukaansa Alderaanin ja sekä oppimaan jediksi. Luke ei aluksi suostu tähän setänsä ja tätinsä vuoksi, mutta nähtyään Imperiumin iskujoukkojen tappaneen heidät, hän lähtee Obi-Wanin mukaan. Mos Eisleyn avaruussatamassa Obi-Wan käyttää mielenhallintaa pakottaakseen sotilaat päästämään heidät. He tapaavat salakuljettaja Han Solon ja tämän perämies Chewbaccan, ja saavat näiltä kyydin Alderaaniin Millennium Falconilla. Matkan aikana Obi-Wan opettaa Lukelle valosapelin käyttöä ja tuntee olonsa heikoksi tuntiessaan "suuren häiriön Voimassa". Hyperajon päätyttyä he saavat selville, että Alderaan on tuhottu ja ajautuvat Kuolemantähden vetosäteen vaikutuksesta avaruusaseman sisään.
Kuolemantähdellä Obi-Wan saa kytkettyä vetosäteen pois päältä, mutta kohtaa valosapelitaistelussa Darth Vaderin. Obi-Wan kiinnittää Vaderin huomion itseensä, jotta Luke ja muut pääsisivät pakoon. Lopulta hän antaa Vaderin kukistaa itsensä ja kuoleman hetkellä hänen kehonsa katoaa. Elokuvan lopussa hänen äänensä kuitenkin opastaa Lukea käyttämään Voimaa Kuolemantähden tuhoamiseen.
Imperiumin vastaiskussa Obi-Wan kommunikoi useita kertoja Luken kanssa Voimaan yhtyneenä henkenä. Planeetta Hothilla hän neuvoo Lukea etsimään Dagobahilta jedimestaria nimeltä Yoda. Yodan epäilyistä huolimatta Obi-Wan suostuttelee Yodan jatkamaan Luken koulutusta. Obi-Wan näyttäytyy myös kun yrittää Yodan ohella suostutella Lukea olemaan lähtemättä Pilvikaupunkiin pelastamaan ystäviään. Luke lähtee tästä huolimatta ja lupaa myöhemmin palata Dagobahille.
Jedin paluussa, Obi-Wan ilmestyy Lukelle Dagobahilla Yodan kuoleman jälkeen. Obi-Wan tunnustaa, että Darth Vader oli Luken isä ja paljastaa myös prinsessa Leian olevan Luken biologinen kaksoissisar. Toisen Kuolemantähden ja Imperiumin kukistumisen jälkeen Obi-Wan näyttäytyy ewokien kylän juhlassa Yodan hengen sekä hyväksi kääntyneen Anakin Skywalkerin hengen rinnalla.
Esiintymiset > Kaanon > Jatko-osatrilogia

Elokuvassa Star Wars: The Force Awakens, 34 vuotta sithien tuhon jälkeen, romunkerääjä Rey kuulee Obi-Wanin äänen koskettaessaan valosapelia, joka kuului aiemmin Lukelle, sitä aiemmin Anakinille. Obi-Wanin ääni rohkaisee Reytä sanoilla ”nämä ovat ensimmäiset askeleesi”. Tämän äänen muodostavat arkistosta otetut Alec Guinnessin puheet sekä Ewan McGregorin äänittämä uusi dialogi.
Elokuvassa Star Wars: The Rise of Skywalker Obi-Wanin ääni puhuu muiden menneisyyden jedien ohella ja lainaa näiden ohella voimaansa Reylle taistelussa Palpatinea vastaan, sanoen ”Nämä ovat viimeiset askeleesi, Rey. Nouse ja ota ne”. Tämänkin äänen muodostavat arkistosta otetut Guinnessin puheet sekä McGregorin äänittämä dialogi.
Esiintymiset > Kaanon > Televisio

Vuoden 2008 animaatioelokuvassa Star Wars: The Clone Wars ja sitä seuraavassa seuranneessa animaatiosarjassa, ääninäyttelijänään James Arnold Taylor. Hän on kenraalina Kloonisodissa ja käy Anakinin kanssa useita kertaa taisteluita separatisteja vastaan. Hän kohtaa sarjan aikana useita kertoja kenraali Grievousin, Asajj Ventressin sekä vanhan vihollisensa Darth Maulin.
Sarjassa Star Wars Rebels nuorempi Obi-Wan nähdään Kanan Jarrusin holokroniin tallennetussa viestissä aloitusjakson ”Kapina nousee” lopussa. Kolmannella kaudella Ezra Bridger saa jaksossa ”Visions and Voices” selville, että Obi-Wan on yhä elossa. Jaksossa ”Twin Suns” Obi-Wanin vanha vihollinen Maul vaeltaa Tatooinen aavikolla etsien Obi-Wania ja houkuttelee Ezran paikalle hoitamaan etsinnän hänen puolestaan. Obi-Wan estää Ezraa pökertymästä kuumuuteen ja neuvoo tätä palaamaan takaisin Kapinaliiton luokse. Maul saapuu ja kohtaa Obi-Wanin valosapelitaistelussa, jossa Obi-Wan voittaa hänet helposti. Ennen kuolemaansa Maul kysyy Obi-Wanilta suojeliko tämä ”Valittua” ja Obi-Wan vastasi, että kyllä. Jakson lopussa Obi-Wan tarkkaili etäältä nuorta Luke Skywalkeria.
Disney+-sarjassa Obi-Wan Kenobi Obi-Wan oli elänyt yhdeksän vuotta Tatooinella. Hän ei ollut käyttänyt Voimaa vuosiin eikä uskaltanut tai saanut Owen Larsilta lupaa kouluttaa Lukesta jediä. Kun Vaderin tuhoamista salaa suunnittelevalle inkvisiittori Kolmannelle sisarelle (oikealta nimeltään Reva Sevander) työskentelevät palkkionmetsästäjät sieppasivat Alderaanilta 9-vuotiaan Leia Organan, Obi-Wan suostui lähtemään pelastamaan häntä. Matkan varrella Obi-Wan ja Leia saivat apua Polulta, Voimalle herkkiä ihmisiä suojelevalta verkostolta, ja sai tietää Anakinin/Vaderin selvinneen hengissä Mustafarilla saaduista vammoistaan. Lopulta hän kohtaa ja päihittää Vaderin kaksoistaistelussa, pitäen tästä lähtien Anakinia ”kuolleena” ja kutsuen häntä nyt ”Darthiksi”. Hän saa myös suostuteltua kostossaan epäonnistuneen Revan aloittamaan uuden elämän, lupaa Organan perheelle tulla aina näiden avuksi tarpeen tullen, ja oppii ensimmäistä kertaa kommunikoimaan Qui-Gonin hengen kanssa.
Esiintymiset > Legends

Jedioppilas -kirjasarjassa kerrotaan, että Obi-Wan vietti nuoruutensa jeditemppelissä. Kukaan jedimestari ei kuitenkaan valinnut häntä oppilaakseen ja hänet aiottiin jo lähettää maatalousjoukkoihin, koska hän olisi pian liian vanha padawaniksi. Qui-Gon Jinn kuitenkin saapui jeditemppeliin katselemaan uutta oppilasehdokasta hänen aikaisemman oppilaansa Xanatosin paikalle. Qui-Gon Jinn katseli Obi-Wanin harjoitustaistelua. Obi-Wan päätti näyttää mestarille, että hän oli varsin varteenotettava padawan-ehdokas, mutta taisteli kuitenkin liian raivokkaasti Qui-Gonin mieleen. Pian Obi-Wanin vastustaja halusi haastaa Obi-Wanin salaa uusintaotteluun. He taistelivat illalla raivokkaasti ja molemmat saivat palohaavoja. Vastustaja kuitenkin käytti tätä hyväkseen ja meni sairaalaosastolle väittäen Obi-Wanin hyökänneen hänen kimppuunsa. Tämän vuoksi Obi-Wan lähetettiin maatalousjoukkoihin, samalle planeetalle, mille Qui-Gon oli menossa ja vieläpä samalla aluksella. He tukahduttivat matkalla huttien vallankaappauksen aluksella. Tämä ei kuitenkaan kääntänyt Qui-Gonin mieltä ja Obi-Wan joutui maatalousjoukkoihin.
Pian Obi-Wan kuitenkin kaapattiin orjaksi ja Qui-Gon sai selville, että sieppaaja oli hänen pimeälle puolelle kääntynyt oppilaansa Xanatos. Qui-Gon pelasti Obi-Wanin ja valitsi tämän padawanikseen.
Pimeän uhan ja Kloonien hyökkäyksen välillä Obi-Wan ajaa takaa monia rikollisia, kuten Granta Omegaa. Omega halusi päästä mahdollisimman lähelle sith-lordeja apunaan tiedemies Jenna Zan Arbor, joka kehitteli Omavarainen Vyöhyke -lääkkeen.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1977 1980 1983 | Alec Guinness |  | Star Wars: Episodi IV – Uusi toivo Star Wars: Episodi V – Imperiumin vastaisku Episodi VI – Jedin paluu | Star Wars |
| 1999 2002 2005 2022 | Ewan McGregor | Obi-Wan Kenobi | Episodi I – Pimeä uhka Episodi II – Kloonien hyökkäys Episodi III – Sithin kosto |  |
| 1999–2000 | Scott Cleverdon |  |  | Star Wars Episode I: The Phantom Menace Star Wars: Episode I: Jedi Power Battles |
| 2001 | Lewis Macleod |  |  | Star Wars: Galactic Battlegrounds Star Wars: Obi-Wan Star Wars: Super Bombad Racing |
| 2001 | David Davies |  |  | Star Wars: Rogue Squadron II - Rogue Leader |
| 2002 | Jonathan Love |  |  | Star Wars: The Clone Wars |
| 2002 | Daran Norris |  |  | Star Wars: The Clone Wars |
| 2003 | Timothy Omundson |  |  | Star Wars Rogue Squadron III: Rebel Strike |
| 2005 2008–2014 2020 2022 | James Arnold Taylor | Star Wars: Clone Wars Star Wars: The Clone Wars Star Wars Rebels Star Wars: Tales of the Jedi | Star Wars: The Clone Wars | Star Wars Episode III: Revenge of the Sith Star Wars: Battlefront II |
| 2005–2006, 2017 | Stephen Stanton | Star Wars Rebels |  | Star Wars: Battlefront II Star Wars: Empire at War |
Aiheesta muualla

Obi-Wan Kenobi Wookieepediassa (englanniksi)
Obi-Wan Kenobi Jedipediassa
Oxkangarin baptistiseurakunta

| Oxkangarin baptistiseurakunta> Oxkangar baptistförsamling |
| --- | --- |
Suuntautuminen:  Baptismi
Kirkkokunta:  Finlands svenska baptistsamfund
Perustettu:  7. maaliskuuta 1885
Pääkirkko:  Saron-kappeli Österövägen 529 66730 Oxkangar
Aiheesta muualla
Sivusto
Infobox OKNimi-testi OK: 
Oxkangarin baptistiseurakunta (ruots. Oxkangar baptistförsamling, aik. Djupsunds baptistförsamling) on Vöyrin Oravaisissa sijaitseva baptistiseurakunta. Seurakunta perustettiin 17 Vöyrin baptistiseurakuntaan kuuluneen jäsenen toimesta vuonna 1885. Vuonna 1931 seurakuntaan kuului 68 jäsentä.
Oxkangarin baptiseurakunnan tausta oli 12 vuotta ennen perustamista syntyneessä uskonnollisessa vaikutuksessa. Baptistista toimintaa Oxkangarilla aloittivat Monåsta kotoisin olevat Sofia Johansson ja Erik Nygård.
Seurakunnan Saron-kappeli rakennettiin vuonna 1899 ja siinä on paikat 150 henkilölle.
Seurakunnan johtajat

Seurakunnan johtajina ovat toimineet muun muassa seuraavat henkilöt.
1885–1901: Karl Ström
1901–1914: Simon Sigfrids
1914–1918: A. J. Berglund
1918–1919: Simon Sigfrids
1919–1920: A. J. Berglund
1920–1922: Erik Andersson
1922–1926: Alarik Björk
1926–1928: Erik Andersson
1928– Alarik Björk
1934: John Lundberg
1964–1965: Samuel Högberg
1968–1970: Villard Wallin
1970– Tor Smith
Open Sud de France

| Open Sud de France> Tiedot |
| --- | --- |
Kiertue:  ATP-turnaus
Sijainti:  Montpellier  Ranska
Kilpailupaikka:  Palais des Sports de Gerland (1987–2009) Sud de France Arena (2010– )
Kilpailuluokka:  ATP World Series (1990–1997) ATP International Series (1998–2008) ATP World Tour 250 (2009– )
Kenttätyyppi:  Kova / sisäkentät
Kaavio:  28S / 16Q / 16D
Palkintorahaa:  524 340 €
Virallinen sivusto
Open Sud de France on Montpellier’ssa, Ranskassa järjestettävä miesten tennisturnaus. Turnaus pelataan Sud de France Arenalla ja se kuuluu ATP World Tour 250 -sarjaan. Turnaus järjestettiin ensimmäisen kerran vuonna 2010 ja se korvasi vuosina 1987–2009 järjestetyn Grand Prix de Tennis de Lyon -turnauksen.
Tulokset > Kaksinpeli

| Paikka | Vuosi | Voittaja | Loppuotteluvastustaja | Tulos |
| --- | --- | --- | --- | --- |
| Lyon | 1987 |  Yannick Noah  |  Joakim Nyström | 6–4, 7–5 |
| Lyon | 1988 |  Yahiya Doumbia  |  Todd Nelson | 6–4, 3–6, 6–3 |
| Lyon | 1989 |  John McEnroe  |  Jakob Hlasek | 6–3, 7–6 |
| Lyon | 1990 |  Marc Rosset  |  Mats Wilander | 6–3, 6–2 |
| Lyon | 1991 |  Pete Sampras  |  Olivier Delaître | 6–1, 6–1 |
| Lyon | 1992 |  Pete Sampras  |  Cédric Pioline | 6–4, 6–2 |
| Lyon | 1993 |  Pete Sampras  |  Cédric Pioline | 7–6(5), 1–6, 7–5 |
| Lyon | 1994 |  Marc Rosset  |  Jim Courier | 6–4, 7–6(2) |
| Lyon | 1995 |  Wayne Ferreira  |  Pete Sampras | 7–6(2), 5–7, 6–3 |
| Lyon | 1996 |  Jevgeni Kafelnikov  |  Arnaud Boetsch | 7–5, 6–3 |
| Lyon | 1997 |  Fabrice Santoro  |  Tommy Haas | 6–4, 6–4 |
| Lyon | 1998 |  Àlex Corretja  |  Tommy Haas | 2–6, 7–6(6), 6–1 |
| Lyon | 1999 |  Nicolás Lapentti  |  Lleyton Hewitt | 6–3, 6–2 |
| Lyon | 2000 |  Arnaud Clément  |  Patrick Rafter | 7–6(2), 7–6(5) |
| Lyon | 2001 |  Ivan Ljubičić  |  Younès El Aynaoui | 6–3, 6–2 |
| Lyon | 2002 |  Paul-Henri Mathieu  |  Gustavo Kuerten | 4–6, 6–3, 6–1 |
| Lyon | 2003 |  Rainer Schüttler  |  Arnaud Clément | 7–5, 6–3 |
| Lyon | 2004 |  Robin Söderling  |  Xavier Malisse | 6–2, 3–6, 6–4 |
| Lyon | 2005 |  Andy Roddick  |  Gaël Monfils | 6–3, 6–2 |
| Lyon | 2006 |  Richard Gasquet  |  Marc Gicquel | 6–3, 6–1 |
| Lyon | 2007 |  Sébastien Grosjean  |  Marc Gicquel | 7–6(5), 6–4 |
| Lyon | 2008 |  Robin Söderling  |  Julien Benneteau | 6–3, 6–7(5), 6–1 |
| Lyon | 2009 |  Ivan Ljubičić  |  Michaël Llodra | 7–5, 6–3 |
| Montpellier | 2010 |  Gaël Monfils  |  Ivan Ljubičić | 6–2, 5–7, 6–1 |
| Montpellier | 2011 | Ei järjestetty | Ei järjestetty | Ei järjestetty |
| Montpellier | 2012 |  Tomáš Berdych  |  Gaël Monfils | 6–2, 4–6, 6–3 |
| Montpellier | 2013 |  Richard Gasquet  |  Benoît Paire | 6–2, 6–3 |
| Montpellier | 2014 |  Gaël Monfils  |  Richard Gasquet | 6–4, 6–4 |
| Montpellier | 2015 |  Richard Gasquet  |  Jerzy Janowicz | 3–0, luov. |
| Montpellier | 2016 |  Richard Gasquet  |  Paul-Henri Mathieu | 7–5, 6–4 |
| Montpellier | 2017 |  Alexander Zverev  |  Richard Gasquet | 7–6(4), 6–3 |
| Montpellier | 2018 |  Lucas Pouille  |  Richard Gasquet | 7–6(2), 6–4 |
| Montpellier | 2019 |  Jo-Wilfried Tsonga  |  Pierre-Hugues Herbert | 6–4, 6–2 |
Aiheesta muualla

Viralliset kotisivut (ranskaksi)
Doha Pune Brisbane Sydney Auckland Montpellier Sofia Quito New York Buenos Aires Marseille Delray Beach São Paulo Marrakech Houston Budapest Estoril München Istanbul Geneve  Lyon Stuttgart 's-Hertogenbosch Antalya Eastbourne Båstad Umag Newport Atlanta Gstaad Los Cabos Kitzbühel Winston-Salem Pietari Metz Chengdu Shenzhen Moskova Tukholma Antwerpen
Połapin

| Połapin |
| --- | --- |
 fiPołapin 
 54°07′59″N, 20°46′30″E 
Väkiluku 2021:  44 
Połapin on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Se sijaitsee 3,8 kilometrin päässä kunnan hallintokeskuksesta Kiwitystä. Vuoden 2011 väestönlaskennassa kylän väkiluku oli 56.
Poúnta (Chalkidikí)

| --- | --- |
Muut nimet:  Gerochrístou (Γεροχρήστου)
Sijainti:  40°00′37″N, 23°49′29″E, Sithonía Chalkidikí, Keski-Makedonia Kreikka
Vesialue:  Kassándranlahti
Merialue:  Egeanmeri, Välimeri
Pinta-ala:  0,458 km²
muokkaa - muokkaa wikitekstiä - muokkaa Wikidataa
Poúnta (kreik. Πούντα) eli Gerochrístou (Γεροχρήστου) on pieni Kreikan saari, joka sijaitsee Kassándranlahdessa eli Toronaíoslahdessa Chalkidikín niemimaahan kuuluvan Sithonían niemen länsirannikon edustalla. Saaren pinta-ala on noin 0,458 neliökilometriä. Hallinnollisesti Poúnta kuuluu Sithonían kuntaan, Chalkidikín alueyksikköön ja Keski-Makedonian alueeseen.
Poúntan saari on asuttu ja yhdistetty pengertiellä mantereeseen. Sen asukaslukua ei kuitenkaan ole ilmoitettu erikseen väestötilastoinnissa. Saaren luoteispuolella sijaitsee Spalathronísin saari.
Postfix

| Postfix |
| --- | --- |

Kehityshistoria
Vakaa versio:  3.9.0 (7. maaliskuuta 2024)
Tiedot
Ohjelmistotyyppi:  sähköpostin välitysohjelma
Lisenssi:  Eclipse Public License 2.0 ja IBM Public License
Aiheesta muualla
Verkkosivusto
Postfix on sähköpostin välitysohjelmisto (MTA), joka on tarkoitettu turvalliseksi ja helposti hallittavaksi korvikkeeksi yleiselle Sendmail-ohjelmistolle. Se on alun perin VMailer-ohjelman ilmainen versio, jonka Wietse Venema suunnitteli tutkiessaan IBM:llä turvallisia ohjelmistoja. Postfix on julkaistu vapaan lisenssin alaisena (IBM Public License). Tietoturvallisena ja suorituskykyisenä pidetystä Postfix-ohjelmistosta löytyy myös useita keinoja roskapostin tehokkaaseen suodattamiseen.
Aiheesta muualla

Kuvia tai muita tiedostoja aiheesta Postfix Wikimedia Commonsissa
Postfix-kotisivut
Poste restante

Poste restante eli noutoposti tarkoittaa palvelua, jossa yksityishenkilö tai oikeushenkilö (esimerkiksi yritys tai yhteisö) noutaa Poste restante -osoitteeseen lähetetyn postin itse postitoimistosta. Poste restante -palvelu on maksuton palvelu Suomessa. Aiemmin Poste restante -osoitteeseen pystyi vastaanottamaan lähetyksiä myös nimimerkillä, mutta Posti lopetti nimimerkin käyttämisen mahdollisuuden huhtikuun 2013 alusta lisääntyneen rikollisen käytön takia. Termi Poste restante tulee ranskan kielestä ja tarkoittaa ’jäävää postia’.
Postinjakelu voidaan myös kääntää Poste restante -osoitteeseen, mikäli esimerkiksi väliaikaisesti ei voida käyttää tavallista postiosoitetta. Tästä tulee tehdä kirjallinen sopimus Postin kanssa.
Poste restante -osoite merkitään seuraavassa muodossa:
Matti Meikäläinen
Poste Restante
00100 HELSINKI
Tällöin Matti Meikäläisen posti ohjataan Helsingin pääpostikonttoriin, josta sen voi käydä noutamassa. Tilaaja voi itse valita minkä tahansa Postin myymälän tai myyntipisteen, josta haluaa lähetyksiään noutaa. Lähetykset ohjautuvat toimipaikkaan postinumeron perusteella.
Aiemmin tavalliset kirjeet ja lehdet eli ilman kuittausta luovutettavat lähetykset annettiin sille, joka niitä toimipaikassa pyysi. Maaliskuussa 2013 Posti ilmoitti muuttavansa käytäntöään ja kaikkien Poste Restantesta lähetyksiä noutavien on todistettava henkilöllisyytensä 1. huhtikuuta 2013 lähtien ja noudettavan lähetyksen täytyy olla osoitettu noutajalle.
Suomessa Poste restante -osoitteeseen tulleita kirjelähetyksiä säilytetään postikonttorissa 14 vuorokautta ja paketteja 7 vuorokautta.
Maksuttomuus

Keväällä 2019 Posti ilmoitti eräiden palvelujensa muuttuvan maksulliseksi maaliskuusta 2019 alkaen, muutos koskisi mm. poste restante- ja Noutoposti-palveluita. Perusteluina maksullisuuteen pidettiin poste restanten erityispalvelu-statusta, jota ei kustanneta julkisin varoin ja jonka kustannuksia pyritään kattamaan maksullisuudella. Päätöstä kritisoitiin voimakkaasti eriarvoistavana toimintana, mm. Vailla vakinaista asuntoa ry otti kantaa maksuttomuuden puolesta. Asunnottomalla ei usein ole postin vastaanottamiseen muuta mahdollisuutta, ja vähävaraisilla postin noutaminen muodostuisi liian suureksi kulueräksi. Liikenne- ja viestintävirasto Traficom otti asiaan kantaa kevään aikana. Viraston mukaan palvelun maksullisuus rikkoo postilakia sellaisten osalta, joille palvelu on ainoa vaihtoehto vastaanottaa postilähetyksiä. Traficom edellyttää Postilta, ettei se peri maksua poste restante -palvelusta, mikäli se on ainoa käytössä oleva tapa vastaanottaa postilähetyksiä. Tämän jälkeen Posti päätti palvelun olevan toistaiseksi maksuton palvelu.
Poste Vaticane

Vatikaanivaltion postitoimisto Vatikaanin museoiden alueella.
Postilaatikko postitoimiston ulkopuolella.
Poste Vaticane on yritys, joka vastaa Vatikaanivaltion postipalveluista. Se aloitti toimintansa elokuussa 1929.
Aiheesta muualla

Poste Vaticane (italiaksi)
Kuvia tai muita tiedostoja aiheesta Poste Vaticane Wikimedia Commonsissa
Preeriatylli

| Preeriatylli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Tyllit Charadrius
Laji::  montanus
Kaksiosainen nimi
 Charadrius montanus  (Townsend, 1837) 
Katso myös
   Preeriatylli Wikispeciesissä   Preeriatylli Commonsissa 
Infobox OKNimi-testi OKIUCN-testi OK: 
Preeriatylli (Charadrius montanus) on pohjoisamerikkalainen kahlaaja. Sen elinympäristö käsittää Yhdysvaltain keskilännen Kanadan rajalta Itä-Coloradoon. Lajin holotyypin kuvaili John Kirk Townsend Wyomingista 1837.